
Руси Иванов Русев е български летец, един от легендарните защитници на българското небе от Съюзническите бомбардировки по време на Втората световна война.Командир на 1/6 Изтребителен орляк.

Руси Русев е роден на 25.11.1912г. в с.Иваново,Харманлийско,Хасковски окръг.Средно образование завършва в гр. Харманли.Военното на Негово Величество Училище завършва на 3 Октомври 1936 г. с 55-ти випуск.Като подпоручик е инструктор и командир на взвод във Въздушната школа в гр.Казанлък.
От 1939 до 1940 г. следва изтребителна школа на летище "Марино Поле"-Карловско.От 1941. до 1942 г. е командир на изтребително ято в същото летище.

От 1942 до 1946 г. е командир на 1/6 Изтребителен орляк,базиран на летище Божурище.

Като командир на 1/6 Изтребителен орляк води въздушни боеве за отбраната на София в периода 1943-1944г.

Взема участие във въздушните сражения срещу англо-американската авиация на 

4 Януари,10 Януари,29 Март и 30 Март 1944г.,когато е регистриран и най-големият за  цялата война брой вдигнати във въздуха български самолети - 77.
На 25 май 1946 г. двама  негови подчинени от 1/6 орляк поручиците Владимир Александров и Найден Стоянов бягат с два самолета Як-9 на Въздушни войски в Италия.Капитан Руси Русев е арестуван по обвинение в съучастничество.

По-късно е освободен и е привлечен като свидетел по делото.На делото обвинението се опитва да привлече като обвиняеми и група цивилни,близки на летците,които според обвинението също се възнамерявали да избягат заедно с тях.

След компетентните и категорични показания на кап.Русев обвинението срещу цивилните лица по делото отпада и те са освободени.
След процеса Капитан Руси Русев е уволнен "в интерес на службата" и е изселен в Казанлък.

Опитва да започне работа на различни места-като каруцар,занаятчия и работник в текстилна фабрика.Скоро след започване на всяка една работа бива арестуван от Държавна сигурност.На опитите да бъде вербуван като агент и доносник той отказва,в резултат на което бива принуждаван да напусне и окончателно остава без работа.

В тази безизходна ситуация се свързва с летците Майор Бошнаков и Поручик Йорданов с цел да осъществят бягство през границата.
С помощта на местен човек в село Иваново успява да организира бягството през българо-турската граница в нощта на 16-ти срещу 17-ти Август 1948г.
Предадени са от информатор,който ги заблуждава за местоположението им и организира засада от граничен отряд и милиционери.Капитан Руси Русев е убит  при оказване на съпротива.

Гробното му място е неизвестно.

